
JUDEŢUL HUNEDOARA  
        
 

  MUNICIPIUL   BRAD
 

       P R I M A R U L                                              
        

 Nr. 58/11506/14.04.2022       

R E F E R A T   D E   A P R O B A R E

  privind  aprobarea Documentației tehnico-economice și a Devizului general pentru obiectivul de investiții „CONSTRUIRE PLATFORMĂ BETONATĂ ȘI ÎNFIINȚARE SISTEM DE DISTRIBUȚIE GAZE MEDICALE LA COMPARTIMENTUL  INFECȚIOASE, STR. SPITALULUI, NR. 4,
 MUNICIPIUL BRAD, JUDEȚUL HUNEDOARA”
Pentru asigurarea necesarului de oxigen medical la Compartimentul de Boli Infecțioase din cadrul Spitalului Municipal Brad unde s-a creat un flux  Covid 19, este necesară înființarea sistemului de distribuție a  gazelor medicale.
În acest sens s-a comandat elaborarea unei documentații tehnico-economice  în conformitate cu legislația în vigoare și normativele tehnice în domeniul construcțiilor. 

Astfel, prin Proiectul nr. 379/2022, elaborat de către S.C. DELTA DUMAR PROIECT S.R.L. – Deva, se propune construirea unei platforme din beton armat cu dimensiunea de 2,5 m x 3 m și grosimea de 20 cm.

Închiderea perimetrală a platformei se va realiza pe două laturi cu gard din panouri sudate, pe o latură cu tablă cutată, iar pe altă latură va fi poarta de acces. 

          Instalația  de distribuție a gazelor medicale se compune din două părți principale: exterioară și interioară. 
          Partea exterioară a  instalației se compune din:

1. - recipient mobil cu capacitatea de stocare de 600 l care reprezintă sursa principală de alimentare cu oxigen și se amplasează pe platforma betonată. Recipientul va fi echipat cu vaporizator, clapete de sens, regulatoare de presiune, supape de siguranță, panou de control și alarmare.

2. - stația backup 2 x 2 butelii reprezintă sursa secundară de alimentare cu oxigen care va fi amplasată într-o boxă existentă. 
          Panoul de control  trebuie proiectat și certificat pentru a fi utilizat cu oxigen la 300 bari și 60 ̊C și trebuie să furnizeze o alimentare neîntreruptă de oxigen medical de la buteliile de înaltă presiune printr-un aranjament  adecvat de regulatoare de presiune. De asemenea, panoul de control  automat indică ce ramură de butelii funcționează, precum și dacă presiunea conductei de distribuție a crescut sau a scăzut față de limitele acceptabile.
Terminarea gazului din recipientul mobil va fi semnalată cu ajutorul unui manometru de contact (cu valori de presiune prestabilite). Se va semnaliza și trecerea stației butelii de pe ramura principală în cea secundară. 
Sistemul de butelii va fi dotat cu o stație de reducere automată care va asigura furnizarea continuă cu oxigen către instalația de distribuție, comutând automat de la ramura activă la cea de rezervă atunci când cea activă s-a epuizat.          

3.- rețeaua de alimentare cu oxigen. 
            Legătura dintre recipientul mobil și stația de backup se va realiza subteran, prin conducte de cupru montate într-un tub de protecție cu Ø 110 x 3,2, SN4.
 
  Partea interioară a instalației se compune din:


1. - panoul de monitorizare și alarmare presiune gaz care se va monta la intrarea conductei de alimentare cu oxigen medicinal în Compartimentul de Boli Infecțioase, pe conductă. Acesta va menține presiunea în instalație la 4 bari și va semnaliza scăderea sau creșterea presiunii în instalație. Totodată, permite și conectarea unei butelii de rezervă pentru fiecare tip de gaz (conține cupla rapidă).     

2. - prizele individuale montate, aparent, pe perete sunt alcătuite din 2 componente: unitatea de baza, care se conectează la rețea și unitatea terminal, specifică pentru fiecare gaz în parte.

3. - tubulatura  pentru conectarea la instalația de gaze care este confecționată din cupru pentru uz medical și  etichetată cu simbolul gazului. 


4. - robinetele individuale de izolare a gazelor medicale montate, sectorial, pentru izolare zone și saloane. Robineții sunt prevăzuți cu posibilitate de blocare pentru a împiedica manevrarea lor de către persoanele  neavizate. 

Alimentarea cu energie electrică a panoului de control și a panoului de monitorizare și alarmare se va realiza de la tabloul electric aflat în interiorul Compartimentului  de Boli Infecțioase.  
          Valoarea Devizului General al obiectivului de investiții „CONSTRUIRE PLATFORMĂ BETONATĂ ȘI ÎNFIINȚARE SISTEM DE DISTRIBUȚIE GAZE MEDICALE LA COMPARTIMENTUL  INFECȚIOASE, STR. SPITALULUI, NR. 4, MUNICIPIUL BRAD, JUDEȚUL HUNEDOARA” este de 217.896,90 lei cu TVA respectiv 183.275,43 lei fără TVA, din care C+M 114.366,14 lei cu TVA, respectiv 96.106,00 lei fără TVA.

 Suma prevăzută la art. 2 se va cuprinde în Lista Sinteză a Cheltuielilor de Investiții pe anul 2022 la Capitolul 66.02 - „Sănătate”.
 
 În contextul celor de mai sus, am inițiat prezentul proiect de hotărâre prin care am propus aprobarea Documentației tehnico - economice și a Devizului general pentru obiectivul de investiții „CONSTRUIRE PLATFORMĂ BETONATĂ ȘI ÎNFIINȚARE SISTEM DE DISTRIBUȚIE GAZE MEDICALE LA COMPARTIMENTUL  INFECȚIOASE, STR. SPITALULUI, NR. 4, MUNICIPIUL BRAD, JUDEȚUL HUNEDOARA” și-l supun spre dezbatere plenului Consiliului Local al Municipiului Brad în forma prezentată.

Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale
 H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art. 129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

